**BMW 2002**, er en bilmodell fra BMW som tilhører 02-serien.

Neue Klasse
-----------

*Neue Klasse* var serien som BMW lanserte i 1962 og inneholdt modeller som 1500, 1600, 1800 og senere 2000. Ut fra denne serien ble en todørs modell utviklet og denne ble kalt 1600-2. Den ble lansert i 1966 og var i utgangspunktet en kortere versjon av 1800, med lettere karosseri og en 1.6 liter motor. Motoren presterte 105 hk i toppmodellen 1600-2 TI med to doble solex-forgassere. Den minste motoren var på 85 hk, men heller ikke den noen sinke, på grunn av bilens lave vekt på litt over 900 kg. Denne motoren er forsåvidt den motoren som kommer med betegnelsen M10.

Lansering av BMW 2002 på grunn av avgasskrav i USA
--------------------------------------------------

USA var et marked BMW gjerne ville inn på, men motoren til den sportslige 105hk, 1600ti klarte ikke de strenge kravene til avgasser som USA allerede da hadde. Helmut Werner Bonsch og Alex von Falkenhausen, begge ansatte hos BMW eksprimenterte hver for seg å plassere motoren på 2 liter fra 2000-modellen, som tilfredsstilte kravene i USA, inn i 1600-2-karosseriet og BMW 2002 var født. De opprettholdt dermed det samme antall hestekrefter og klarte samtidig avgasskravene.

BMW 2002 ble lansert i 1968. Bilen var med sin lave vekt, meget rask og klarte 0–100 km/t på godt under ti sekunder. Den ble populær i racing-miljøer og vant blant annet European Touring Car Championship og en rekke andre prestisjefylte billøp.

Varianter
---------

BMW 2002 Baur
Bilen kom som sedan, kombi (touring), halvkabriolet (targa) og kabriolet. Sistnevnte ble det kun produsert 200 stykker av, mens 1600-2/1602 hadde som kabriolet et produksjonstall på 1682. Halvkabrioletene ble det produsert 2317 stykker av så man kan si at de aldri ble særlig populære.

BMW 2002 ble lansert med en 2-liter motor med en enkel forgasser. Denne motoren presterte 100 hk. Raskt etter introduserte de modellen 2002 Ti. Denne hadde de to doble solex-forgasserne som fra før satt i 1602 Ti. Med denne konfigurasjonen hadde bilen en ytelse på 120 hk. 2002 Ti ble laget i 16448 eksemplarer, men ble ikke eksportert til USA på grunn av førnevnte avgasskrav.

I løpet av sitt produksjonsløp som varte fra 1968 til 1975 ble to nye motortyper introdusert.

2002 Tii (Touring International Injection) med mekanisk innsprøyting og 130 hk kom i 1971 og tok over for 2002Ti som da ble avsluttet som modell. Tii hadde som sin forløper Ti litt større bremser og litt stivere understell enn normalmodellen, men bortsett fra noen få detaljer var det lite annet som skilte denne bilen fra en vanlig 2002. Dette er den bilen som er mest ettertraktet som restaureringsobjekt, da den er mulig å få tak i på grunn av sitt forholdsvis høye antall produsert. En annen grunn til populariteten er at den kommer med et bra antall hestekrefter fra fabrikken, og at den i tillegg har meget god drivstofføkonomi. BMW 2002 TII ble det laget 44486 stykker av.

2002 Turbo kom i 1973 med 170 hk og denne modellen hadde selvfølgelig enda større bremser, forbedret clutch, differensialsperre og stivere understell. Den hadde også frontspoiler, bakspoiler, bredere hjulbuer og dette gjorde sitt til at den var lett å kjenne igjen mot en normal 2002. Turboteknologien var i sin barndom når det gjaldt bensinmotorer og turboen som ble montert var det man kunne kalle en lastebilturbo. Dette vil si at turboen var stor og tung, og trengte god tid før den begynte å produsere trykk. Ingen hjelpemidler som man finner på biler produsert i dag fantes. Wastegate, ladeluftkjølere eller andre former for elektroniske styringsmekanismer eksisterte ikke. Dette betød at når turbotrykket kom på rundt 4000 omdreininger så var det lurt å ha rettet inn bilen dit man skulle, for å unngå at man kom fram før seg selv.

2002 Turbo ble lansert på et lite heldig tidspunkt, for Suezkrisen slo til kort tid etter lansering, og folk ble opptatt av mer økonomiske biler. Kun 1672 biler ble laget og denne modellen i 1973 og 74, som dessuten aldri ble eksportert til USA.

I 1975 avtok produksjonen og 3-serien ble lansert som etterfølgeren til BMW 2002. Totalt ble det laget 401 947 stykker av BMW 2002, og som en del av *Neue Klasse* var dette bilene som reddet BMW fra ruin.

Produksjonstall
---------------

BMW 2002 ble laget i flere versjoner:

* sedan, 377 678 produsert hvorav 38 703 som tii og 1 672 med turbo
* kabriolet, 200 produsert.
* Baur kabriolet (Targa), 2 317 produsert.
* Kombi (Touring), 21 752 produsert, hvorav 5 783 med tii motor.

Andre tall:

* 37 650 ble produsert med automatgirkasse.
* 31 406 ble produsert med høyreratt.
* 99 360 ble eksportert til USA.

Eksterne lenker
---------------

* (no) BMW 02/classic-gruppen i BMW Car Club Norway Arkivert 29. september 2006 hos Wayback Machine.
* (sv) BMW 02 Club Schweden
* (de) BMW 02 Club Deutschland

| Tidslinje for BMW-modeller etter 1950 |
| --- |
| **Type** | **Karosseri** | **Serie** | 1950-tallet | 1960-tallet | 1970-tallet | 1980-tallet | 1990-tallet | 2000-tallet | 2010-tallet | 2020-tallet |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| Mikrobil |  |  |  | Isetta |  |  |  |  |  |  |  |
| Supermini | Stasjonsvogn |  |  | 600 |  |  |  |  |  |  |  |
| Sedan / Coupé / Kabriolet |  |  | 700 |  |  |  |  |  |  |  |
| Nedre mellomklasse | Småbil | i |  |  |  |  |  |  |  | i3(I01) |  |
| Kompakt | 1-serie |  |  |  |  |  |  | E81, E87 | F20, F21 |  |  |
| 3-serie |  |  |  |  |  |  Compact (E36/5) |  Compact (E46/5) |  |  |  |
| Coupé / Kabriolet | 1-serie |  |  |  |  |  |  | E82, E88 |  |  |
| 2-serie |  |  |  |  |  |  |  | F22, F23 |  |
| Kompaktvan |  |  |  |  |  |  |  |  2-serie AT (F45) |  |
|  |  |  |  |  |  |  |  2-serie GT(F46) |  |
| Mellomklasse | Sedan / Stasjonsvogn | 3-serie |  |  | 1502,1602,1802,2002  („02-Serie") | E21 | E30 | E36 | E46 | E90, E91 | F30, F31, F35 | 
 |
| Kombi | 3er GT |  |  |  | touring 1600,1800,2000 |  |  |  |  |  | F34 |  |
| Coupé / Kabriolet | 3-serie |  |  | 1602/2002 Cabrio |  | 3-serie (E21/TC1) |  | E30/2C | E36/2, E36/2C | E46/2, E46/2C | E92, E93 |  |  |
| 4-serie |  |  |  |  |  |  |  | F32, F33, F36 |  |
| Øvre mellomklasse | Sedan / Stasjonsvogn | 5-serie |  |  | 1500,1600,1800,2000  („Neue Klasse") | E12 | E28 | E34 | E39 | E60, E61 | F10, F11, F18 | G30, G31 |  |
| Luksus | Kombi | 5-serie GT |  |  |  |  |  |  |  F07 |  |  |
| Coupé / Kabriolet | 6-serie |  |  | 2000CS |  | 6-serie (E24) |  |  | 6-serie (E63, E64) | 6-serie (F12, F13, F06) |  |  |
| Sedan | 7-serie |  | 501,502,2600,3200  („Barockengel") |  | 2500,2800,2.8,3.0,3.3 (E3) | E23 | E32 | E38 | E65, E66, E67, E68 | F01, F02, F03, F04 | G11, G12 |  |
| Coupé |  |  |  | 3200CS |  | 1600 GT | 2800CS, 3.0CS (E9) |  |  | 8-serie (E31) |  |  |  |
| Sportsbil | Sportcoupé | Z |  |  |  |  |  | Z3 (E36/8) |  | Z4 (E86) |  |  |
| Roadster |  |  |  |  | Z1 |  | Z3 (E36/7) | Z4 (E85) | Z4 (E89) |  |  |
|  |  | 507 |  |  |  |  | Z8 (E52) |  |  |  |
| Coupé / Kabriolet |  |  | 503 |  |  |  |  |  |  |  |
| i |  |  |  |  |  |  |  |  i8(I12) |  |  |
| Supersportsbil | Coupé |  |  |  |  | M1 (E26) |  |  |  |  |  |
| M-modeller | Coupé | 1-serie |  |  |  |  |  |  |  M Coupe(E82) |  |  |
| 2-serie |  |  |  |  |  |  |  | M2 (F87) |  |
| Sedan | 3-serie |  |  |  |  | M3 (E30) | M3 (E36) | M3 (E46) | M3 (E90, E92, E93) | M3 (F80) |  |
| Coupé | 4-serie |  |  |  |  |  |  |  | M4 (F82, F83) |  |
| Sedan / Stasjonsvogn | 5-serie |  |  |  | M535I (E12) |  | M5 (E28) | M5 (E34) |  | M5 (E39) |  | M5 (E60, E61) | M5 (F10) |  |  |
| Coupé | 6-serie |  |  |  |  | M635CSi (E24) |  |  | M6 (E63, E64) |  | M6 (F12, F13, F06) |  |  |
| SUV (SAV) |  X5 |  |  |  |  |  |  | X5 M (E70) | X5 M (F85) |  |  |
| SUV-Coupé (SAC) | X6 |  |  |  |  |  |  | X6 M (E71) | X6 M (F86) |  |
| Coupé | Z |  |  |  |  |  | Z3 (E36/8) |  | Z4 (E86) |  |  |
| Roadster |  |  |  |  |  | Z3 (E36/7) | Z4 (E85) |  |  |  |
| SUV | Kompakt-SUV (SAV) | X1 |  |  |  |  |  |  | E84 | F48 |  |
| SUV (SAV) | X3 |  |  |  |  |  |  | E83 | F25 |  |  |
| SUV-Coupé (SAC) | X4 |  |  |  |  |  |  |  | F26 |  |
| SUV (SAV) |  X5 |  |  |  |  |  | E53 | E70 |  F15 |  |
| SUV-Coupé (SAC) | X6 |  |  |  |  |  |  | E71, E72 | F16 |  |

Portal: BMW